Purple er en personligt indrettet lejlighed beliggende på 4. sal i hjertet af bydelen CAPO i Palermo. Ejeren har møbleret lejligheden med unikke genstande, som giver interiøret et hyggeligt og hjemligt præg. Man føler sig godt tilpas. Du får en personlig velkomst.
Badeværelse og køkken er velfungerende. Der er vaskemaskine installeret på badeværelset. Maden tilberedes på et gaskomfur, let at betjene. Køleskab med dybfryser. Husk at medbringe en opvaskebørste.
Sengen er af god kvalitet.
Terrassen er vestvendt med udsigt mod syd og passer størrelsesmæssigt til to til tre personer. Solen skinner på terrassen fra kl. ca. ti formiddag til om aftenen.
Seværdighederne i Palermo ligger alle i gåafstand fra lejligheden. Der er ca. 30 minutters gang til jernbane- og busstationen. Det anbefales at aftale afhentning i lufthavnen med værtsparret forud for ankomst.
Køb de friske råvarer på markedet lige uden for hoveddøren og tilbered dem selv i køkkenet. Vær ikke nervøs for at købe ferske varer, fisk eller friske muslinger til egen tilberedning. Tal med de lokale handlende på markedet om priser og navne på varerene. Vær åben og nysgerrig.
Vær ikke nervøs for at færdes i de smalle gader i CAPO eller andre dele af Palermo. Smil til folk og gør dig umage med at vise din respekt for deres liv og færden.